open-index/open-wikipedia-markdown huggingface dataset:
De fem benspænd

***De fem benspænd*** é un filme dinamarqués de 2003 dirixido por Lars von Trier e Jørgen Leth. O filme foi concibido como un documental, mais incorpora seccións de filmes experimentais producidos polos propios directores. Baséase na premisa de que von Trier creou un reto para o seu amigo e mentor Jørgen Leth. O filme favorito de Lars von Trier é *Det perfekte menneske* de Leth, e von Trier dálle a Leth a tarefa de refacer *Det perfekte menneske* cinco veces, cada unha delas cun obstáculo diferente imposto por von Trier. Foi escollido como candidato de Dinamarca para o Óscar ó mellor filme en lingua non inglesa na 77ª edición dos premios, mais finalmente non foi nomeado.

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 77ª edición dos Óscar

### Bibliografía 
* Hjort, Mette. *The Five Obstructions*. En 

### Ligazóns externas 
* 
* Ficha en RottenTomatoes 
* Ficha en AllMovie
Rally de Terra de Ourense de 1989

O **Rally de Terra de Ourense de 1989** foi a segunda edición de dito rally e a derradeira proba da tempada 1989 do Campionato de Galicia de Rallys de Terra. Celebrouse o 12 de novembro de 1989 e o vencedor foi José Caamaño a bordo dun Citroën Visa 4x4.

## Clasificación 
## Notas
Adams æbler

***Adams æbler*** é un filme dinamarqués de 2005 dirixido e escrito por Anders Thomas Jensen. O argumento do filme xira arredor do Libro de Xob. Está protagonizado por Ulrich Thomsen e Mads Mikkelsen. oi escollido como candidato de Dinamarca para o Óscar ó mellor filme en lingua non inglesa na 78ª edición dos premios, mais finalmente non foi nomeado.

## Personaxes 
* Ulrich Thomsen como Adam Pedersen
* Mads Mikkelsen como Ivan Fjeldsted
* Nicolas Bro como Gunnar
* Paprika Steen como Sarah Svendsen
* Ali Kazim como Khalid
* Ole Thestrup como Dr. Kolberg
* Nikolaj Lie Kaas como Holger
* Gyrd Løfquist como Poul Nordkap
* Lars Ranthe como Esben
* Peter Reichhardt como Nalle
* Tomas Villum Jensen como Arne
* Peter Lambert como Jørgen

## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 78ª edición dos Óscar

### Ligazóns externas 
* 
* Ficha en RottenTomatoes
Intertrixe

**A intertrixe** (do latín *ínter-* e *tereré*, "fregar") é unha dermatose ou enfermidade dos pregues da pel, causada pola fricción ou rozamento mutuo e repetido das superficies contrapostas, maila humidade e a infección engadida por bacterias, fermentos ou fungos, a máis común das cales débese á infección por *Candida albicans*. É a forma máis común do eritema traumático.

Maniféstase por unha maceración da pel con fisuras, exudado, erupción e rubor das áreas afectadas con ardor ou prurito.

É unha complicación común en nenos e en doentes con obesidade, con hipertrofia mamaria ou con incontinencia urinaria, e as áreas máis afectadas son a rexión inguinocrural, a submamaria, as axilas e as pregaduras interdixitais.

O tratamento está orientado a evitar os factores etiolóxicos, é dicir, o roce e a humidade, así como o uso dun medicamento antimicrobiano segundo o axente infeccioso involucrado.

## Notas 
## Véxase tamén 
### Bibliografía 
* Falabella Falabella, Rafael. *Dermatoloxía. Fundamentos de Medicina.* Corporación para las Investigaciones Biológicas, 2002. ISBN 9589400566, 9789589400562.
Reconstruction (filme de 2003)

***Reconstruction*** é un filme dinamarqués de 2003 dirixido por Christoffer Boe, quen tamén foi o guionista xunto con Mogens Rukov. Foi filmado en Copenhague e gañou a Cámara de Ouro no Festival de Cannes de 2003. Foi escollido como candidato de Dinamarca para o Óscar ó mellor filme en lingua non inglesa na 76ª edición dos premios, mais finalmente non foi nomeado.

## Personaxes 
* Nikolaj Lie Kaas como Alex David
* Maria Bonnevie como Simone
* Nicolas Bro como Leo Sand
* Ida Dwinger como Monica
* Helle Fagralid como Nan Sand 
* Isabella Miehe-Renard como Journalist
* Malene Schwartz como Fru Banum (Mrs. Banum)
* Peter Steen como Mel David
* Klaus Mulbjerg como Tryllekunstner
* Krister Henriksson como August Holm
* Mercedes Claro Schelin como Mercedes Sand 
* Jens Blegaa como Waiter 
* Katrin Muth como Bartender 
* David Dencik como Bartender

## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar

### Ligazóns externas 
*
Adolfo Campos

O nome de **Adolfo Campos** pode referirse a:

* **Adolfo Campos Panadeiros**, empresario e político galego, alcalde de Dozón entre 1987 e 2020 (1934-2021);
* **Adolfo Campos Vázquez**, empresario e político galego fillo do anterior, alcalde de Dozón desde 2020 (n. 1970).
Elsker dig for evigt

***Elsker dig for evigt*** é un filme dinamarqués de 2002 dirixido por Susanne Bier empregando as técnicas de cinema minimalista do manifesto Dogma 95. Está protagonizado por Mads Mikkelsen, Nikolaj Lie Kaas, Sonja Richter e Paprika Steen. Foi escollido como candidato de Dinamarca para o Óscar ó mellor filme en lingua non inglesa na 75ª edición dos premios, mais finalmente non foi nomeado.

## Personaxes 
* Sonja Richter como Cecilie
* Nikolaj Lie Kaas como Joachim
* Mads Mikkelsen como Niels
* Paprika Steen como Marie
* Stine Bjerregaard como Stine
* Birthe Neumann como Hanne
* Niels Olsen como Finn
* Ulf Pilgaard como Thomsen
* Ronnie Hiort Lorenzen como Gustav
* Pelle Bang Sørensen como Emil
* Anders Nyborg como Robert

## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 75ª edición dos Óscar

### Ligazóns externas 
*
Padronelo

Como topónimo **Padronelo** pode referirse a:

;En Galiza
***Padronelo**, lugar da parroquia de Cabovilaño, no concello da Laracha;
***Padronelo**, lugar da parroquia de Sancovade, no concello de Vilalba.

;Fóra de Galiza

;En Portugal
***Padronelo**, freguesía do concello de Amarante.

## Véxase tamén
### Outros artigos
José Caamaño Louro

**José María Caamaño Louro** é un empresario e ex piloto de rallys galego, cofundador do Grupo Caamaño, histórico subministrador de Inditex.

Competiu no Campionato de Galicia de Rallys de Terra, onde logrou varias vitorias e dous subcampionatos a bordo dun Citroën Visa, así como no Campionato de España de Rallys de Terra. 

É pai do tamén piloto de rallys Iago Caamaño.

## Traxectoria 
Nos anos 80 fundou xunto a Emilio Mahía o Grupo Caamaño, empresa adicada ao sector da transformación do metal, carpintaría metálica e vidro para fachadas. Dita empresa converteuse nun dos principais subministradores de Inditex, realizando a montaxe íntegra das tendas da multinacional. Cun Citroën Visa 4x4 revalidou o subcampionato ao ano seguinte, no que conseguiu a vitoria no 2º Rally de Narón e no 2º Rally de Terra de Ourense. Nos anos seguintes disputou o Campionato de España de Rallys de Terra co Visa e cun Citroën AX 4x4, pero con menos éxito.

O seu fillo Iago Caamaño tamén se adica aos rallys, sendo un dos pilotos máis destacados de Galicia.

## Notas
Padróns

Como topónimo **Padróns** pode referirse a:

;En Galiza
***Padróns**, parroquia do concello de Ponteareas;
***Os Padróns**, lugar da parroquia de Morgadáns, no concello de Gondomar.

## Véxase tamén
### Outros artigos
*
Italiensk for begyndere

***Italiensk for begyndere*** é un filme dinamarqués de 2000 escrito e dirixido por Lone Scherfig, e protagonizado por Anders W. Berthelsen, Lars Kaalund e Peter Gantzler, xunto con Ann Eleonora Jørgensen, Anette rúaøvelbæk e Sara Indrio Jensen. Foi escollido como candidato de Dinamarca para o Óscar ó mellor filme en lingua non inglesa na 74ª edición dos premios, mais finalmente non foi nomeado.

## Personaxes 
* Anders W. Berthelsen como Andreas
* Anette Støvelbæk como Olympia
* Ann Eleonora Jørgensen como Karen
* Peter Gantzler como Jørgen Mortensen
* Lars Kaalund como Hal-Finn
* Sara Indrio Jensen como Giulia
* Karen-Lise Mynster como Kirsten
* Rikke Wölck como Lise
* Elsebeth Steentoft como Kirketjener
* Bent Mejding como Reverendo Wredmann
* Lene Tiemroth como nai de Karen
* Claus Gerving como Klaus Graversen
* Jesper Christensen como pai de Olympia

## Véxase tamén 
### Bibliografía 
* Mette Hjort, ''Lone Scherfig's Italian for Beginners'', Museum Tusculanum Press, 2010. .
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 74ª edición dos Óscar

### Ligazóns externas 
*
Seo Ye-ji

**Seo Ye-ji**, nada en Seúl o 6 de abril de 1990, é unha actriz surcoreana. 

## Traxectoria 
Estudou xornalismo na Universidade Complutense de Madrid  en España e aínda que pensaba dedicarse á presentación de informativos, un directivo da súa axencia de talentos, Made in Chan Entertainment, convenceuna para dedicarse á actuación. A súa primeira aparición foi nun anuncio de SK Telecom e debutou como en 2013 como actriz na comedia *Gamjabyeol 2013QR3*.

Ao ano seguinte tivo un papel protagonista na serie *Yagyeongkkun Ilji* da MBC. En 2015 participouu en tres filmes, o drama independente *Bi-mil* o drama histórico *Sado* e a comedia *Bongyi Kim Seondal*. Tamén  participou no vídeo musical da canción *Uri Saranghaji Marayo* do grupo Big Bang. En 2016 foi unha das protagonistas da serie xuvenil *Murimhakgyo* para a KBS2 e en 2017 da serie de misterio *Guhaejwo* que se emitiu en Orion Cinema Network. En 2019 protagonizou o filme de terror, *Amjeon* e en 2020 a serie romántica *Saikojiman gwaenchana* á beira de Kim Soo-hyun.

En xaneiro de 2020 Seo asinou coa axencia Gold Medalist canda os actores Kim Soo-hyun e Kim Sae-ron.

## Notas
Mifunes sidste sang

***Mifunes sidste sang*** é un filme dinamarqués de 1999 dirixido por Søren Kragh-Jacobsen, sendo o terceiro filme en ser realizado segundo o manifesto de Dogma 95. No Festival Internacional de Cinema de Berlín gañou o Oso de Prata ó Premio Especial do Xurado, e Iben Hjejle gañou unha mención de honra. Foi escollido como candidato de Dinamarca para o Óscar ó mellor filme en lingua non inglesa na 72ª edición dos premios, mais finalmente non foi nomeado.

## Personaxes 
* Iben Hjejle como Liva
* Anders W. Berthelsen como Kresten
* Jesper Asholt
* Emil Tarding
* Anders Hove
* Sofie Gråbøl
* Paprika Steen

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 72ª edición dos Óscar

### Ligazóns externas 
*
Her i nærheden

***Her i nærheden*** é un filme dinamarqués de 2000 dirixido por Kaspar Rostrup e protagonizado por Ghita Nørby e Thure Lindhardt. Foi escollido como candidato de Dinamarca para o Óscar ó mellor filme en lingua non inglesa na 73ª edición dos premios, mais finalmente non foi nomeado.

## Elenco 
* Ghita Nørby
* Thure Lindhardt
* Frits Helmuth
* Henning Moritzen
* Bodil Lindorff
* Hannah Bjarnhof
* Sarah Boberg
* Thomas Bo Larsen
* Niels Anders Thorn
* Pia Vieth
* Niels Skousen
* Susanne Jagd
* Peter Aude
* Mira Wanting
* Holger Vistisen
* Niels Weyde

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 73ª edición dos Óscar

### Ligazóns externas 
*
Festen

[miniatura|[Castelo de Skjoldenæsholm, lugar de rodaxe de *Festen*.]]
***Festen*** é un filme dinamarqués de 1998 dirixido por Thomas Vinterberg e producido por Nimbus Film. Foi o primeiro filme do movemento Dogma 95, creado por directores como Vinterberg e Lars von Trier.

Foi escollido como candidato de Dinamarca para o Óscar ó mellor filme en lingua non inglesa na 71ª edición dos premios, mais finalmente non foi nomeado. Ademais, gañou o Premio do Xurado no Festival de Cannes de 1998.

## Sinopse 
*Festen* conta a historia dunha reunión de familia para celebrar o 60.º aniversario do pai. Durante a cea, o fillo máis vello acusa publicamente o pai de abusar sexualmente tanto del como da súa irmá xemelga, que recentemente se suicidou.

## Personaxes 
* Ulrich Thomsen como Christian Klingenfeldt-Hansen
* Henning Moritzen como Helge, o pai
* Thomas Bo Larsen como Michael, o irmán
* Paprika Steen como Helene, a irmá
* Birthe Neumann como Else, a nai
* Trine Dyrholm como Pia
* Helle Dolleris como Mette
* Therese Glahn como Michelle
* Klaus Bondam como Helmut von Sachs
* Bjarne Henriksen como Kim
* Gbatokai Dakinah como Gbatokai

## Estilo 
*Festen* foi o primeiro filme do movemento Dogma 95 (o seu título completo en Dinamarca é ***Dogme #1 – Festen***). Os filmes Dogma están rexidos por un manifesto que insiste en limitacións específicas de produción e narrativa, como a prohibición de calquera montaxe de son en posprodución, en parte como protesta contra o caro cinema de estilo Hollywood. O filme é de baixo orzamento e foi rodado cunha Sony DCR-PC3 Handycam en casetes Mini-DV estándar.

Anos despois da realización do filme, Vintenberg falou sobre a súa inspiración: un mozo contou a historia nun programa de radio de Keld Koplev. A Vinterberg contoulla o amigo dunha enfermeira psiquiátrica que afirmaba que tratara o mozo. Escoitou o programa e pediulle ao guionista Mogens Rukov que escribise un gruión sobre os acontecementos, como se fose a propia historia do mozo. Posteriormente revelouse que a historia fora fabricada completamente polo paciente mentres recibía coidados mentais.

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 71ª edición dos Óscar

### Ligazóns externas 
* 
* Ficha en RottenTomatoes
Barbara (filme de 1997)

***Barbara*** é un filme dinamarqués de 1997 dirixido por Nils Malmros e protagonizado por Anneke von der Lippe e Lars Simonsen. É unha adaptación da novela clásica feroesa do escritor Jørgen-Frantz Jacobsen, e conta a historia dun ministro do século XVII que é cativado pola sexualidade dunha muller promiscua e casa con ela. Ambientado nas Illas Feroe, o filme foi escollido como candidato de Dinamarca para o Óscar ó mellor filme en lingua non inglesa na 70ª edición dos premios, mais finalmente non foi nomeado.

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 70ª edición dos Óscar

### Ligazóns externas 
* 
* Ficha en AllMovie
Hiperostose cortical infantil

A **hiperostose cortical infantil**, tamén coñecida como **enfermidade de Caffey** ou **síndrome de Caffey-Silverman** é unha displasia ósea do grupo das hiperostoses. Caracterízase por un crecemento exacerbado das corticales dos ósos longos en forma de reacción perióstica, de causa non filiada. Foi descrita en 1930 por Roske e posteriormente caracterizada por Caffey e Silverman en 1945.

## Epidemioloxía 
Esta síndrome ten unha prevalencia baixa, afectando aproximadamente a 48/100000 nados vivos.

## Clínica 
Esta enfermidade afecta preferentemente aos ósos longos, afectando a diáfise dos mesmos e respectando metáfise e epífise. O cadro clínico cursa habitualmente coa aparición de dor de inicio brusco asociado a tumoración palpable na zona do óso afectado, non relacionado con traumatismos ou sobreesforzos previos. Os doentes poden presentar febre e alteracións analíticas inespecíficas.

## Diagnóstico 
O diagnóstico realízase mediante a historia clínica e un estudo de radioloxía convencional.

## Evolución 
Na maior parte dos casos a hiperostose cortical infantil resólvese espontaneamente, non precisando tratamento médico ou cirúrxico, salvo analxesia.

## Notas
Struthio asiaticus

***Struthio asiaticus*** é unha especie extinta de avestruz que vivía desde Marrocos, pasando por Oriente Medio ata a China e Mongolia. Os seus fósiles datan desde o Plioceno superior ao Holoceno temperán (de 3,6 millóns de anos a 6000 a.C.). Atopáronse capas de fragmentos de cascas en sitios arqueolóxicos na India que datan de hai máis de 25000 anos que conteñen trazas de ADN e examináronse as súas secuencias, que mostraron que a especie pertence definitivamente ao xénero *Struthio*.
miniatura|esquerda|Cascas de ovo de *S. asiaticus*

Estas avestruces asiáticas estaban estendidas tamén por Europa. En Asia vivían tamén no norte do subcontinente indio e o sur de  Siberia. Sábese que esta especie se extinguiu na China a finais ou pouco despois do último período glaciar.

## Notas 
## Véxase tamén 
### Bibliografía 
* 
*
Buchenwald

**Buchenwald** foi un campo de concentración nazi crado en xullo de 1937 no outeiro de Ettersberg, preto de Weimar, en Alemaña. 

## Historia 
miniatura|O campo de Buchenwald o día da súa liberación, o 16 de abril de 1945

Orixinarimente destinado a encerrar a opositores do réxime nazi, a maioría comunistas ou socialdemócratas, recibiu posteriormente uns 10 000 xudeus arrestados na noite dos cristais rotos en 1938, así como xitanos, homosexuais e presos por deilitos comúns.

Durante a segunda guerra mundial foron enviados alí tamén prisioneiros de guerra. Os presos políticos organizaron alí unha resistencia.

En total estímase que estiveron presas unhas 250 000 persoas procedentes de todos os países de Europa. O número de vítimas, provocadas polas enfermidades, a mala sanidade, os traballos forzados, as torturas, os experimentos médicos e os fusilamentos,  estímase nunhas 56 000, entre elas 11 000 xudeus. 

Porén, como campo de concentración, en Buchenwald non había cámaras de gas, as cales eran propias dos campos de exterminio.

O campo foi liberado o 11 de abril de 1945 por membros do exército estadouniodense ao mando do xeneral Patton. 

Entre 1945 e 1950, o campamento foi utilizado polas autoridades de ocupación soviéticas como un campo de internamento para antigos colaboracionistas nazis, coñecido como NKVD Campamento Especial nº 2.

## Notas 
## Véxase tamén 
### Bibliografía 
* Blum, Léon (2000): *Le dernier mois*. París: Arléa. ISBN 978-2-8695-9506-4.
* Blum, Léon (2003): *Lettres de Buchenwald*. París: Gallimard. ISBN 2-0707-6335-8.
* Manhès, Frédéric H. (1947): *Buchenwald: L’organisation et l’action clandestines des déportés français, 1944-1945*.
* Semprún, Jorge (1997): ''L'Écriture ou la Vie*. París: Gallimard. ISBN 978-2-0704-0055-3.
* Semprún, Jorge (2001): *Le mort qu'il faut*. París: Gallimard. ISBN 978-2-0704-2454-2.
* Semprún, Jorge (2002): *Quel beau dimanche''. París: Grasset. ISBN 978-2-2460-8883-7.

### Ligazóns externas 
* "Behind the Picture: The Liberation of Buchenwald" Life.time.com (Imaxes do campo tras a súa liberación).
Colectivo Hetaira

O **Colectivo Hetaira** foi un colectivo español sen fins de lucro en defensa dos dereitos laborais das prostitutas, con se na cidade de Madrid, e cofundado, entre outras persoas, por Cristina Garaizabal e Mamen Briz o 12 de marzo de 1995​. Segundo o propio Colectivo, a súa creación xordeu *pola necesidade de se organizar para combater o estigma social que recae sobre as prostitutas e reivindicar os seus dereitos, por exemplo, a traballar tranquilas, a se organizar, a se sindicar, a cotizar; o apoio na denuncia de agresións, de chantaxes; a defensa colectiva ante os abusos de poder e, en xeral, favorecer a súa autoorganización na defensa dos seus intereses como traballadoras*.

## Obxectivos e funcións do grupo 
Os obxectivos autodeclarados do grupo, ao longo da súa existencia, foron os seguintes​
* Premio de Dereitos Humanos da Apdha á súa traxectoria (2019).

## Notas 
## Véxase tamén 
### Ligazóns externas 
* Páxina web oficial do Colectivo Hetaira 

### Outros artigos 
*Sindicato OTRAS
Struthio

:*Para a avestruz común *S, camelus* ver avestruz*.

***Struthio*** é un xénero de aves da orde dos Struthioniformes, cuxos membros reciben o nome de **avestruces**. Deste xénero existen dúas especies vivas, a avestruz común (*Struthio camelus*) e a avestruz de Somalia (*Struthio molybdophanes*). Coñécense tamén especies fósiles asignadas a este xénero, algunhas das cales se extinguiron hai uns poucos miles de anos como *S. asiaticus*.

## Historia 
O xénero *Struthio* foi descrito por primeira vez por Carl Linnaeus en 1758. O xénero foi usado por Linnaeus e algúns outros dos primeiros taxónomos para incluír o emú, o ñandú e o casuario, ata que estes foron situados nos seus propios xéneros.
[miniatura|esquerda|Ovo de avestruz común *Struthio camelus* no [MHNT]]
miniatura|Macho da avestruz de Somalia *S. molybdophanes* na sabana de Kenya, mostrando o seu pescozo azul

## Especies 
Coñécense nove especies dentro deste xénero, das cales sete están extingjidas. Outras tres especies máis: *S. pannonicus*, *S. dmanisensis* (a avestruz xigante) e *S. transcaucasicus*, foron transferidas ao xénero *Pachystruthio* en 2019. Outras formas fósiles son icnotaxons que só se coñecen polas pegadas ou trazas que deixaron os organimos e a súa asociación coas especies descritas por ósos é polémica e pendente de ulteriores revisións.

As especies son:
* †*Struthio coppensi* (Mioceno temperán de Elizabethfeld, Namibia)
* †*Struthio linxiaensis* (Mioceno tardío Liushu de Yangwapuzijifang, China)
* †*Struthio orlovi* (Mioceno tardío de Moldova)
* †*Struthio karingarabensis* (Mioceno tardío – Plioceno temperán do suroeste e centro leste de África) – oospecie(?)
* †*Struthio kakesiensis* (Plioceno temperán de Laetoli, Tanzania) – oospecie
* †*Struthio wimani* (Plioceno temperán da China e Mongolia)
* †*Struthio daberasensis* (Plioceno temperán e medio de Namibia) – oospecie
* †*Struthio brachydactylus* (Plioceno de Ucraína)
* †*Struthio chersonensis* (Plioceno do sueste de Europa ata o centro oeste de Asia) – oospecie
* †*Struthio asiaticus*, (Plioceno temperán – Plistoceno tardío de Asia central á China ?e Marrocos)
* †*Struthio oldawayi* (Plistoceno temperán de Tanzania) – probablemente subespecie de *S. camelus*
* †*Struthio anderssoni* – no norte da China/Mongolia oospecie(?) 
* *Struthio camelus*, avestruz común
* *Struthio molybdophanes*, avestruz de Somalia.

## Notas 
## Véxase tamén 
### Bibliografía 
* 
* 
* 
* 
* 
*
Tempada 1989 do Campionato de Galicia de Rallys de Terra

A **tempada 1989** foi a 3ª edición do **Campionato de Galicia de Rallys de Terra**. O vencedor foi Andrés González cun Talbot 1200 TI.

## Calendario 
## Clasificación 
## Véxase tamén 
### Ligazóns externas 
* Sitio web da FGA
Min fynske barndom

***Min fynske barndom*** é un filme dinamarqués de 1994 dirixido por Erik Clausen. O filme foi escollido como candidator de Dinamarca para o Óscar ó mellor filme en lingua non inglesa na 67ª edición dos premios, mais finalmente non foi nomeado.

## Personaxes 
* Morten Gundel como Carl I
* Anders Forchhammer como Carl II
* Nikolaj Lie Kaas como Carl III (acreditado como Nikolaj Kaas)
* Stina Ekblad como Maren Kirstine
* Jesper Milsted como Niels Maler
* Leif Sylvester como Blinde Anders
* Frits Helmuth como Outzen
* Jesper Christensen como Schreiber

## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar

### Ligazóns externas 
*
Sort høst

***Sort høst*** é un filme dinamarqués de 1993 dirixido por Anders Refn. O filme foi escollido como candidato de Dinamarca para o Óscar ó mellor filme en lingua non inglesa na 66ª edición dos premios, mais finalmente non foi nomeado.

## Personaxes 
* Ole Ernst como Nils Uldahl-Ege
* Sofie Gråbøl como Clara Uldahl-Ege
* Marika Lagercrantz como Line Uldahl-Ege
* Philip Zandén como Isidor Seemann
* Cecilie Brask como Frederikke Uldahl-Ege
* Mette Maria Ahrenkiel como Charlotte Uldahl-Ege
* Anna Eklund como Anna Uldahl-Ege

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 66ª edición dos Óscar

### Ligazóns externas 
*
Sofie (filme)

***Sofie*** é un filme dinamarqués de 1992 dirixido por Liv Ullmann. Foi escollido como candidato de Dinamarca para o Óscar ó mellor filme en lingua non inglesa na 65ª edición dos premios, mais finalmente non foi nomeado.

## Personaxes 
* Karen-Lise Mynster como Sofie
* Ghita Nørby como Frederikke
* Erland Josephson como pai de Sofie
* Jesper Christensen como Hojby
* Torben Zeller como Jonas
* Henning Moritzen como Frederick Philipson

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 65ª edición dos Óscar
### Ligazóns externas 
*
Horus Paxaro (faraón)

**Horus Paxaro**, tamén coñecido como Horus-Ba, é o serekh dun faraón que puido ter un reinado moi curto entre a I dinastía e a II dinastía de Exipto.

## Fontes de nome 
Existen moi poucas fontes de nomes fiables para Horus-Paxaro. O primeiro testemuño coñecido deste faraón pode ser un *serekh* cun paxaro sen detalles atopado por Flinders Petrie na tumba de Qaa en Abidos. Outra inscrición máis lexible que mostra un 'serekh' cun paxaro atopouse posteriormente nun fragmento de vaso PD IV n.108 no complexo da pirámide de Zoser en Saqqara. Unha inscrición nun vaso de xisto (P.D. IV n.97) do complexo da pirámide de Zoser tamén podería referirse a Horus-Paxaro.

Dado que o signo xeróglifo está escrito dun xeito tan errático, a lectura correcta segue sendo incerta. Mentres que os exiptólogos como Wolfgang Helck e Peter Kaplony ven unha representación dun ganso, len o nome como *Sa* (o que o faría un "fillo de Horus") ou como *Geb(eb)* (o que o convertería en "herdeiro de Horus").

## Identidade 
Sábese moi pouco sobre o faraón Horus-Paxaro. As poucas evidencias [[arqueoloxía | arqueolóxicas] apuntan á existencia dun ou máis gobernantes efémeros despois da morte de Qaa e antes da Hotepsekhemwy dos que Horus-Paxaro podería ser un.

Exiptólogos como Jaroslav Černý e Kaplony pensan que Horus-Paxaro podería ser o faraón Horus-Ba. En efecto, este gobernante escribiu o seu nome co signo da perna ou os signos da perna e do carneiro, que lese "Ba". Černý e Kaplony pensan que o paxaro no *serekh* de Horus-Paxaro é o signo do ganso coa mesma transcrición, "Ba". Neste caso [[Ba (faraón) | Horus-Ba] e Horus "Paxaro" poderían ser a mesma figura histórica. A teoría de Černý e Kaplony non é aceptada pola maioría, a presenza do *serekh* de Horus-Paxaro na tumba de Qaa apunta máis ben a un interregno con Horus-Paxaro entre a primeira e a segunda dinastía.

Exiptólogos como Wolfgang Helck e Peter Kaplony cren que Horus Paxaro e Sneferka pelexáronse entre eles para conseguir o trono de Exipto. As loitas alcanzaron o espolio do cemiterio real de Abidos, que foi polo tanto abandonado. A loita polo trono foi rematada polo fundador da II dinastía, o faraón Hotepsekhemwy. Unha evidencia que apoia esta teoría é o nome Horus de Hotepsekhemwy que significa * "As dúas potencias están reconciliadas" * e podería relacionarse cunha re-unificación do reino exipcio despois dun período de discordia. 

Descoñécese o lugar da tumba de Horus-Paxaro.

## Notas
## Véxase tamén
### Ligazóns externas
* Francesco Raffaele: Horus SNEFERKA - Horus Bird - Horus SEKHET (?) - Horus BA
Jesús Salgado Álvarez

**Jesús Salgado Álvarez**, nado en Fradelo (Viana do Bolo) o 20 de novembro de 1953, é un xornalista e escritor galego.

## Traxectoria 
Licenciado en Ciencias da Información (Xornalismo) pola Universidade Complutense. É doutor en Opinión Pública e Cultura de Masas. Foi correspondente en Madrid de *La Voz de Galicia*, colaborou en Antena 3-Radio, foi correspondente-delegado en Galicia da axencia de noticias Colpisa e redactor xefe da revista *GAM*. Foi responsable de Comunicación e Publicidade da Transmediterránea durante 20 anos. Foi subdirector de UNEDISA e director de Comunicacións e Relacións Institucionais de ISOLUX CORSAN. Nas eleccións municipais de 2011 e 2015 encabezou a candidatura do PSdeG-PSOE á alcaldía de Viana do Bolo e foi elixido concelleiro. Renunciou como concelleiro en xaneiro de 2017, renunciando tamén aos cargos co PSdeG-PSOE.

## Obras 
* *Amancio Ortega, de cero a Zara*, con Xabier R. Blanco, 2004.
* *Riquísimos. Los secretos de cómo se han forjado las grandes fortunas españolas*, 2008.
* *Emilio Botín, todo por la banca*, 2010.
* *Hasta que la herencia nos separe. Conflictos, pasiones y "vendettas": los Ruiz-Mateos, Llongueras, Thyssen, Entrecanales y otras fortunas familiares de España*, 2012.
* *Nicanor Yáñez, a pulso*, 2016.

## Recoñecementos 
* Premio Identidade Galega en 1986.

## Notas 
## Véxase tamén 
### Ligazóns externas 
* Jesús Salgado Álvarez
Hamsun (filme)

***Hamsun*** é un filme de 1996 dirixido por Jan Troell. É unha coprodución internacional entre Dinamarca, Suecia, Noruega e Alemaña, e conta a historia do autor noruegués Knut Hamsun (interpretado por Max von Sydow) quen, xunto coa súa muller Marie Hamsun (interpretada por Ghita Nørby) pasou de ser un heroe nacional a un traidor logo de apoiar a Alemaña nazi durante a ocupación de Noruega na segunda guerra mundial.

Sydow e Nørby falan falan nas súas respectivas linguas nativas, sueco e dinamarqués, mentres que o resto do elenco fala en noruegués ou alemán.

O filme gañou os Premios Guldbagge ó mellor filme, mellor actor (Sydow), melor actriz (Nørby) e mellor guión (Enquist). O filme foi escollido como candidato de Dinamarca para o Óscar ó mellor filme en lingua non inglesa na 69ª edición dos premios, mais finalmente non foi nomeado.

## Personaxes 
* Max von Sydow como Knut Hamsun
* Ghita Nørby como Marie Hamsun
* Anette Hoff como Ellinor Hamsun
* Gard B. Eidsvold como Arild Hamsun
* Eindride Eidsvold como Tore Hamsun
* Åsa Söderling como Cecilia Hamsun
* Sverre Anker Ousdal como Vidkun Quisling
* Liv Steen como Mrs. Quisling
* Erik Hivju como Dr. Gabriel Langfeldt
* Edgar Selge como Josef Terboven
* Ernst Jacobi como Adolf Hitler
* Svein Erik Brodal como Holmboe
* Per Jansen como Harald Grieg
* Jesper Christensen como Otto Dietrich
* Johannes Joner como Finn Christensen
* Finn Schau como Doutor

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 69ª edición dos Óscar

### Ligazóns externas 
*
Diapausa

[miniatura|300px|[Larva dun escaravello do xénero *Mordellistena* en diapausa.]]
**Diapausa** é un estado fisiolóxico de inactividade, ou letargo, en estado embrionario ou postembrionario, dalgúns seres vivos, especialmente os insectos, produto dunha adaptación da especie a condicións de alimentación ou temperatura adversas, ou para sincronizaren a aparición dos adultos de toda a poboación, o que favorece a coincidencia dos sexos.
Os seus factores causantes e terminantes son ben específicos. Úsase a miúdo para sobrevivir en condicións ambientais desfavárabeis e predicíbeis, tales como temperaturas extremas, seca ou carencia de alimento. 

## Etimoloxía 
O termo *diapausa*, que quizais fose cuñado polo entomólogo William Wheeler en 1893, como *diapause*, en inglés, deriva do termo do grego antigo διαπαύσις *diapaúsis*, á súa vez derivado do verbo δια-παύομαι *diapaúomai*, "cesar por algún tempo", "facer pausa". 
 
## Definición 
Hai varias definicións e pode usarse en diversos contextos, pero úsase máis comunmente en artrópodos, especialmente en insectos. Unha das definiciones máis explícitas que cobre os trazos máis fundamentales é a seguinte:

A diapausa é un estado dinámico de baixa actividade metabólica mediado por neurohormonas. En asociación con isto hai unha redución de morfoxénese, aumento da resistencia aos extremos ambientais e redución ou alteración das actividades. A diapausa ocorre durante un estado do desenvolvemento predeterminado xeneticamente. A súa expresión completa segue un patrón específico para cada especie, xeralmente en resposta a estímulos ambientais que preceden ás condicións desfavorábeis. Unha vez iniciada a diapausa suprímense as actividades metabólicas aínda cando as condicións ambientais favorábeis continúen.

Un aspecto moi importante da diapausa é que non só é inducida por estímulos específicos, senón que tamén necesita estímulos específicos para terminar. Isto é esencial para diferenciar a diapausa doutros tipos de dormancia tales como a hibernación.

Os niveis de actividade durante os estadios de diapausa poden variar moito segundo as especies. A diapausa pode ocorrer nun estadio de inactividade completa, como na pupa ou no ovo, ou en estadios moi activos capaces de efectuar migracións considerábeis, tales como a bolboreta monarca, *Danaus plexippus*.

## Noutros grupos 
Un fenómeno similar oourre coas sementes e outros estados de repouso de diversas plantas. Nos ovos de certos vertebrados hai un fenómeno coñecido ás veces como diapausa embrionaria ou implantación diferida, que non é directamente equivalente á diapausa dos artrópodos, aínda que en ambos os casos hai unha interrupción da actividade metabólica.

## Notas
Perfect Sound Forever

***Perfect Sound Forever*** é un EP de 10" da banda estadounidense de rock alternativo Pavement, publicado o 15 de abril de 1991 a través do selo de Chicago Drag City. Trátase do terceiro lanzamento do grupo e as súas cancións posteriormente apareceron no recompilatorio *Westing (by Musket & Sextant)*, tamén editado por Drag City en 1993.

O nome do EP procede dunha texto da campaña publicitaria de Sony para os seus primeiros discos compactos, que aseguraba aos potenciais compradores o último tanto en fidelidade como en duración.

## Listaxe de cancións 
Todos os temas compostos por Stephen Malkmus e Scott Kannberg.

## Notas
Sofá

miniatura|200x200px|Sofá vermello de dúas prazas, sen funda.
Un **sofá** é un moble utilizado para sentar confortablemente unha ou máis persoas.

Atópanse xeralmente no salón. Un sofá clásico consta dunha estrutura de madeira forrada de tea e acolchada nalgunhas zonas (por exemplo, nos apoiabrazos). A iso engádense coxíns de diversos recheos que conforman o asento e o respaldo. Os sofás comercialízanse nunha gran variedade de tecidos e en coiro así como en moi diversos deseños.

Algúns ábrense para formar unha cama como é o caso do sofá cama.

## Historia 
[miniatura|Sofá no [Palacio de Versalles, Francia.]]
O sofá era orixinalmente o trono dos árabes e exipcios e a súa existencia está constatada xa na antigüidade. 
esquerda|miniatura|Sofá do século XIX
O sofá era orixinalmente un moble da elite e non foi até a época da industrialización en que o sofá se converteu nun artigo imprescindible dos mobles nas casas de clase media e baixa. Ao longo da súa historia foi a miúdo obxecto de polémica, considerándoo unha gran variedade de cousas desde decadente até conformista.

* Armazón de madeira, xeralmente de piñeiro, aglomerado...
* Asentos: de cincha de nea, gomaespuma...
* Respaldos e brazos: de gomaespuma picada.

## Fundas 
Hai tendas especializadas en fundas para sofá, incluíndo tamén tapiceiros.

As fundas para sofá adoitan ser axustables ou elásticas e con medidas estándar (a medida máis importante é o longo, incluíndo os repousabrazos), cubrindo tamén a parte de atrás do sofá.

## Notas 
## Véxase tamén
Paterson, Nova Jersey

**Paterson** é unha cidade do estado de Nova Jersey, nos Estados Unidos de América. É a sede e cidade máis poboada do condado de Passaic, con 146.199 habitantes segundo o censo do 2010. Paterson é coñecida como *Silk City* ("A cidade da seda") pola súa posición dominante na produción de seda a finais do século XIX.

## Historia 
Durante a Segunda guerra mundial a economía revitalizouse grazas á fabricación de motores de avións, pero unha vez rematada a guerra, a crise que afectou a todo o país pasou tamén factura á cidade. Nos anos 70 o problema do desemprego era crítico, situación que non mellorou moito hoxe en día.

## Xeografía 
Paterson atópase ao sur do condado de Passaic, dentro da área metropolitana de Nova York. Segundo a Oficina do Censo dos Estados Unidos a área total da cidade é de 22,6 km², dos cales 21,9 km² son de terra e o resto, 0,8 km², é auga.

## Demografía 
Segundo o censo do ano 2010, había 146.199 habitantes, 44.329 fogares e 33.353 familias residindo na cidade. Cunha densidade de poboación de 6.826,4/km², Paterson é a terceira cidade máis densa dos Estados Unidos entre as maiores de 100.000 habitantes, só por detrás de Nova York e San Francisco.

### Grupos étnicos 
O 34,68% dos habitantes son brancos, o 31,68% afroamericanos, o 3,24% asiáticos, o 1,06% nativos americanos e o resto doutras etnias. A porcentaxe de hispanos é do 57,63%, a maior parte procedentes do Perú, Colombia, República Dominicana e Porto Rico.

## Paterson na cultura popular 
O filme de 2016 *Paterson*, dirixido por Jim Jarmusch, foi filmado na cidade. Conta a historia dun condutor de bus chamado Paterson que escribe poesía no seu tempo libre.
Kermes roboris

***Kermes roboris*** é un insecto hemíptero da superfamilia dos cocoideos e familia dos quermésidos, unha das contra 20 integradas no xénero *Kermes*.

É un parasito de plantas, sendo os seus hospedeiros varias especies do xénero *Quercus*.

## Taxonomía 
### Descrición 
A especie foi descrita en 1785 polo químico, político e entomólogo francés Antoine François de Fourcroy, baixo o nome de *Chermes roboris*.

### Etimoloxía 
Para a do xénero, véxase *Kermes*.

O epíteto específico, *roboris* é o xenitivo do nome do latín clásico *rōbur, rōboris*, "carballo". Literalmente: "do carballo".
 
### Sinónimos 
Ademais de polo seu nome válido, a especie coñeceuse tamén polos sinónimos:

## Especies parasitadas 
*Kermes roboris* desenvólvese nas pólas dalgunhas especies do xénero *Quercus*, téndose rexistrado nas seguintes: *Quercus ilex*, *Q. petraea*, *Q. pubescens* e *Q. robur*.

## Características 
*Kermes roboris* é unha grande e colorida cochinillas. As femias adultas presentan un corpo globoso, case esférico, de 8,5 mm de ancho, de cor amarela con bandas transversais e manchas ovaladas de cor parda. Os machos aínda non se coñecen.

## Notas 
## Véxase tamén 
### Bibliografía 
* Boitard, P. (1828): ''Les gallinsectes. Manuel d'entomologie ou histoire naturelle des insectes* **2**: 169–172.
* Cianferoni, F. (2019): "Review of *Kermes roboris* (Geoffroy, 1785), with new records for host plants, associated ants, occurrence, Italian distribution, and nomenclatural history (Hemiptera Coccoidea Kermesidae)". *Journal of Zoology* *'102*: 81-88.
* Fernald, M. E. (1903): *A catalogue of the Coccidæ of the world*. Special bulletin. Hatch Experiment Station of the Massachusetts Agricultural College nº 88.   
* Gavrilov, Ilya A. (2010): "Descriptions of two new species of Pseudococcidae (Homoptera: Coccinea) and additions to the scale insect fauna of Bulgaria". *Zootaxa* **2635**: 32-40. 

### Outros artigos 
* Cocoideos
* Quermésidos
* *Kermes''
Adoración dos pastores (O Greco, Bucarest)

***A adoración dos pastores***  é unha obra de El Greco, realizada entre 1612 e 1614 durante o seu último período toledano. Exhíbese nunha das salas do Museo Nacional de Arte de Romanía, en Bucarest, Romanía. Pertencía ao conxunto pintado para o retablo de dona María de Aragón.

## Historia 
En 1596, O Greco comprometeuse a realizar o retablo da igrexa do colexio de dona María de Aragón, un seminario da orde agostiña. O nome popular alude a dona María de Aragón, a mecenas que pagou as obras. O Greco recibiu o encargo do Consello de Castela, que se fixo cargo das obras despois da morte de dona María. Existen documentos que testemuñan que debía realizarse en tres anos e valorouse o traballo en algo máis de sesenta e tres mil reais, o prezo máis alto que conseguiu na súa vida. Con todo, non hai referencias do número de cadros que o formaban, nin da estrutura do retablo, nin da temática tratada.

## Análise 
Esta obra atopábase no corpo baixo do retablo. O pintor repite os esquemas aprendidos na súa estancia en Roma e nas obras realizadas para o Mosteiro de Santo Domingo o Antigo de Toledo. A figura do Neno Xesús emite un foco de luz que ilumina toda a escena e congrega ó seu arredor a Virxe María, san Xosé, un anxo e un pastor que sostén un año —símbolo do Agnus Dei—. No fondo conversan dúas persoas, característica da pintura do Renacemento.

As luces e o colorido permiten dar maior espiritualidade á escena, en sintonía coa obra de Tiziano e Tintoretto. As tonalidades parecen extraídas das mellores obras do Manierismo, mentres que a verticalidade do lenzo obriga a acentuar aínda máis as alongadas figuras, tradicionais na obra do cretense.

## Véxase tamén 
### Bibliografía 
* 
* 

### Outros artigos 
* Adoración dos pastores (O Greco, Valencia), cadro de 1602
* Adoración dos pastores (O Greco, Madrid), cadro de 1604-1606
### Ligazóns externas 
* *Adoración dos pastores* na Web Gallery of Art
Miguel Ángel Reviejo Ares

**Miguel Ángel Reviejo Ares**, nado na Coruña o 5 de novembro de 1955, é un farmacéutico e político galego.

## Traxectoria 
Licenciado en Farmacia pola Universidade de Santiago de Compostela. Nas eleccións autonómicas de 2001 presentouse como número 7 na candidatura do PPdeG e foi elixido deputado. É presidente do Consello Reitor de Cooperativa Farmacéutica Gallega (Cofaga).

## Véxase tamén 
### Bibliografía 
* 
### Ligazóns externas 
* ficha en galegos.info
The Inbreds

**The Inbreds** foi unha banda canadense de rock alternativo formada no ano 1992 en Kingston, Ontario, aínda que en 1996 trasladouse a Halifax, Nova Escocia, onde estivo baseada ata a súa disolución en 1998. O grupo era un dúo formado polo vocalista e baixista Mike O'Neill e o batería Dave Ullrich.

Tres dos catro álbums publicados durante a existencia da banda chegaron ao número 1 nas listas das radios universitarias canadenses e o grupo foi nomeada dúas veces aos premios Juno. The Inbreds destacou na escena indie canadense durante os anos 90 e foi coñecida polo seu enfoque único de baixo e batería minimalistas, e melodías e harmonías influenciadas polo pop clásico de artistas como The Beatles e The Beach Boys.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Sleaford Mods

**Sleaford Mods** é un dúo inglés de punk electrónico formado no ano 2007 en Nottingham. O grupo está composto polo vocalista Jason Williamson e, dende 2012, o músico Andrew Fearn. Son coñecidos polo seu estilo musical abrasivo e minimalista e as súas exploracións amargadas do Reino Unido da época de austeridade, da cultura, e da vida da clase obreira, entregadas co acento dos Midlands do Leste de Williamson. O dúo publicou varios álbums que foron loubados pola crítica.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Rally de Terra do Carballiño de 1990

O **Rally de Terra do Carballiño de 1990** foi a terceira edición de dito rally. Celebrouse o 9 de setembro de 1990 e foi puntuable para a tempada 1990 do Campionato de Galicia de Rallys de Terra. O vencedor foi o portugués João Enes conducindo un Renault 11 Turbo.

## Resumo 
Ana Barbero dominou a proba durante os treitos iniciais e mantivo unha loita con João Enes e Manuel González ata que abandonou por avaría cando restaban dous treitos. Con ela fóra da carreira Enes impuxo a maior velocidade punta do seu Renault 11 Turbo sobre a do Citroën Visa GTI de González e chegou o primeiro á meta. Tito Fernández completou o podio. Dos corenta pilotos que tomaron a saída chegaron 27 á meta.

## Clasificación 
## Notas
Teófilo Cubillas

**Teófilo Juan Cubillas Arizaga**, alcumado *El Nene*, nado o 8 de marzo de 1949 en Lima, é un exfutbolista profesional peruano. Foi escollido como o mellor xogador da historia do Perú nunha enquisa da IFFHS, a cal o incluíu entre os mellores 50 do mundo. Ademais, en 2004, Pelé escolleuno como un dos FIFA 100, unha lista cos 125 mellores futbolistas. Cubillas axudou á  a conseguir a súa segunda Copa América en 1975 e a chegar aos cuartos de final do Mundial de 1970, onde foi nomeado mellor xogador promesa.

## Notas
Ibn Taymiyyah

**Taqī ad-Dīn Aḥmad ibn Taymiyyah** (en ), nado en Harran (Sultanato de Rum) o 22 de xaneiro de 1263 e finado en Damasco o 26 de setembro de 1328, coñecido simplemente como **Ibn Taymiyyah** (en ), foi un estudoso sunnita, muhaddith, teóloxo, xuíz, xurisconsulto, lóxico e filósofo, recoñecido por algúns como o mujaddid do século VII do calendario islámico. É célebre por involucrarse diplomaticamente co gobernante mongol Ghazan Khan e pola súa participación vitoriosa na batalla de Marj al-Saffar (1303) que acabou coa invasión mongol de Siria. Membro da escola Hanbali, as opinións iconoclastas de Ibn Taymiyyah sobre as doutrinas sunnitas aceptadas amplamente no seu tempo como a veneración dos santos e a visita aos santuarios fixérono pouco popular entre os estudosos e os gobernantes do seu tempo, polos que foi encarcerado varias veces. 

Figura polarizadora na súa época e nos séculos seguintes, Ibn Taymiyyah converteuse nun dos escritores medievais máis influentes do islam, De feito, algúns aspectos particulares da súa ensinanza tiveron unha influencia profunda en Muhammad ibn Abd al-Wahhab, fundador do movemento de reforma hanbali que se practica en Arabia Saudita e noutros membros posteiores da escola wahabi. Ademais, a controvertida fatwa de Ibn Taymiyyah permitindo a xihad contra outros musulmáns foi citada por al-Qaeda e outros grupos xihadistas.

## Obras 
Ibn Taymiyyah deixou unha obra considerábel, de entre 350 obras segundo o seu alumno Ibn Qayyim Al-Jawziyya ás 500 segundo o seu alumno al-Dhahabi. Oliver Leaman di que Ibn Taymiyyah produciu uns 700 traballos no campo das ciencias islámicas. Non todas as obras de Ibn Taymiyyah se conservan, e os trinta e cinco volumes sobreviventes están incompletos.

## Notas 
## Véxase tamén 
### Bibliografía 
* Rapoport, Yossef (9 de abril de 2010). *Ibn Taymiyya and His Times*. OUP Pakistan. .
* Hoover, Jon (28 de maio de 2007). ''Ibn Taymiyya's Theodicy of Perpetual Optimism''. Brill. .
* 
### Ligazóns externas 
* al-Aqidah Ibn Taymiyyah Kindle Edition
* Biodata at MuslimScholars.info
* Why Study...Ibn Taymiyya, with Jon Hoover, University of Nottingham (YouTube video)
* Britannica Concise Encyclopedia
* Fatwa of Mardin by Ibn Taymiyya
* Books by Ibn Taymiyyah
Selección de fútbol de Israel

A **selección de fútbol de Israel** (en hebreo: נבחרת ישראל בכדורגל‎, ''Nivḥeret Yisra'el BeChaduregel*) é o equipo que representa a Israel nas competicións internacionais oficiais de fútbol. A súa organización está a cargo da Asociación de Fútbol de Israel (*Israel Football Association''), pertencente á UEFA.

## Véxase tamén 
### Ligazóns externas 
* Sitio web oficial
Adonis (homónimos)

**Adonis** pode referirse a:

## Mitoloxía 
* **Adonis**, é o deus na mitoloxía grega da morte e a renovación da natureza.

## Astronomía 
* **2101 Adonis**, asteroide próximo á Terra, descuberto en 1936 por Eugène Joseph Delporte.

## Botánica 
* ***Adonis***, un xénero de plantas da familia das ranunculáceas.

## Personalidades 
* **Adonis**, pseudónimo do poeta e ensaísta sirio **Ali Ahmad Said Esber** (translit.علي أحمد سعيد إسبر);
* **Adonis Estévez Rodríguez**, comerciante e político galego;
* **Adonis Morón Silva**, sindicalista galego.

## Véxase tamén 
### Outros artigos 
* 20px Venus e Adonis
Perdida (serie de televisión)

***Perdida*** é unha serie de televisión española producida por Atresmedia xunto con Big Bang Media para a súa emisión en Antena 3. Foi creada por Natxo López e está protagonizada por Daniel Grao, Carolina Lapausa, Melani Olivares, Ana María Orozco e Adriana Paz, entre outros. Preestreouse en Atresplayer Premium o 10 de xaneiro de 2020 e en Antena 3 o 14 de xaneiro de 2020. O 5 de xuño de 2020 foi estreada por Netflix en España, Portugal e Latinoamérica, entrando axiña na clasificación das series máis vistas da plataforma.

## Personaxes 
* Daniel Grao como Antonio Santos Trénor
* Carolina Lapausa como Inma Rodríguez Colomer
* Melani Olivares como Eva Aguirre 
* Flaco Solórzano como Norberto Quitombo 
* Juan Messier como Cruz Alfonso Ochoa 
* Jon Arias como Sebastián Holguera 
* Verónica Velásquez como Soledad Santos Rodríguez
* David Trejos como Ignacio 
* Ana María Orozco como Milena Jiménez Mendoza 
* Adriana Paz como Angelita Moreno Guerrero

## Notas 
## Véxase tamén 
### Ligazóns externas 
* Páxina oficial
*
Gisela Pulido

**Gisela Pulido Borrell**, nada en Premià de Mar o 14 de xaneiro de 1994, é unha kitesurfista catalá, especialista en estilo libre. Ten o récord Guinness como a campioa do mundo de kitesurf máis nova da historia, xa que se proclamou campioa do mundo (en categoría absoluta) aos 10 anos, séndoo até en dez ocasións máis entre 2004 e 2015 (só perdendo 2012 e 2014). 

## Notas 
## Véxase tamén 
### Ligazóns externas 
*Páxina oficial de Gisela Pulido